હળવદ મામલતદારને અપાયેલા આવેદનપત્રમાં જણાવ્યું હતું કે હાલના સમય પ્રમાણે બધા ઉમેદવારોના ધ્યાનમાં આવ્યું છે કે ગુજરાતના અમુક જિલ્લાઓમાં ગેરરીતિ આચરવામાં આવી હતી જેના સમગ્ર વીડિયો ફૂટેજ તથા સમાચાર પત્રોમાં પણ એહવાલ પ્રગટ થયેલો છે જે કેન્દ્રોની ગેરરીતિ પ્રકાશમાં આવી છે તે સરકારના ધ્યાને ગયું છે પરંતુ બીજા અમુક કેન્દ્રોમાં જે ગેરરીતી કરવામાં આવી છે જે હજુ સુધી પ્રકાશમાં પણ આવ્યું નથી આથી આ બધા ઉમેદવારોના હિત ખાતર સમગ્ર પરીક્ષાને ફરીથી ચુસ્ત બંદોબસ્ત સાથે લેવામાં આવે સાથે જ પાલનપુર,સુરેન્દ્રનગર જેવા મોટા શહેરોની વાત હજુ બહાર આવી છે આવી રીતે અનેક જિલ્લાઓમાં વ્યક્તિગત રીતે ઉમેદવારોએ પોતાના જ વર્ગમાં ગેરરીતિ થતાં જોઈ છે અને તેની વાત બહાર જ આવી નથી તો આ બધા ઉમેદવારો ના હિત માટે આ પરિક્ષા વહેલી તકે રદ કરી યોગ્ય રીતે લેવામાં આવે તેવી માંગ કરાઇ છે